उत्तर प्रदेश में कोरोना वायरस से संक्रमण के 2,967 नए मामले, 16 की मौत
उत्तर प्रदेश में शुक्रवार को कोरोना वायरस से संक्रमण के 2,967 नए मामले सामने आए हैं। इसी के साथ सूबे में इस घातक वायरस से संक्रमित होने वाले लोगों की संख्या बढ़कर 6,22,736 हो गई है।
लखनऊ: उत्तर प्रदेश में शुक्रवार को कोरोना वायरस से संक्रमण के 2,967 नए मामले सामने आए हैं। इसी के साथ सूबे में इस घातक वायरस से संक्रमित होने वाले लोगों की संख्या बढ़कर 6,22,736 हो गई है। सरकार द्वारा जारी स्वास्थ्य बुलेटिन के मुताबिक, पिछले 24 घंटे में वायरस के संक्रमण से 16 और मरीजों की मौत हुई है। इन नई मौतों को मिलाकर राज्य में वायरस के संक्रमण के चलते अपनी जान गंवाने वाले लोगों का कुल आंकड़ा बढ़कर 8,836 हो गया है। प्रदेश में 2,967 नए संक्रमितों के मुकाबले 782 मरीजों को ठीक होने के बाद घर भेजा गया है और अब तक कुल 5,99,827 संक्रमित स्वस्थ होकर अपने घर जा चुके हैं।सबसे ज्यादा नए मामले लखनऊ में सामने आएसरकार द्वारा जारी बुलेटिन के मुताबिक, उत्तर प्रदेश में इस समय कोरोना संक्रमितों के 14,073 सक्रिय मामले हैं और उनका इलाज चल रहा है। पिछले 24 घंटे में प्रदेश की राजधानी लखनऊ में सबसे ज्यादा 940 नए मामले सामने आए हैं। दूसरे नंबर पर वाराणसी रहा है जहां कुल 253 नए संक्रमित मिले हैं। इसके अलावा प्रयागराज में 213 और कानपुर नगर में 152 नए मामले सामने आए हैं। पिछले 24 घंटे में सर्वाधिक नौ संक्रमितों की मौत लखनऊ में हुई है। बृहस्पतिवार को राज्य में 1.47 लाख से ज्यादा नमूनों की जांच की गई और अब तक कुल 3.50 करोड़ से अधिक नमूनों की जांच की जा चुकी है।यूपी में कक्षा एक से 8 तक के स्कूल बंदइस बीच उत्तर प्रदेश सरकार ने कोरोना वायरस संक्रमण के चलते कक्षा एक से कक्षा आठ तक के सभी परिषदीय एवं निजी विद्यालयों को 11 अप्रैल तक बंद रखने के निर्देश दिए हैं। इस अवधि में इन विद्यालयों में शैक्षणिक कार्य बंद रहेगा, जबकि शिक्षक प्रशासनिक कार्यों के लिए स्कूल आते रहेंगे। इससे पहले राज्य सरकार ने 31 मार्च तक के लिए कक्षा 8 तक के स्‍कूल बंद कर दिए थे। मुख्‍यमंत्री योगी आदित्‍यनाथ ने शुक्रवार को अपने 5 कालिदास मार्ग स्थित सरकारी आवास पर समीक्षा बैठक के दौरान ताजा निर्देश जारी किए।